Diari Oficial de la Generalitat Valenciana


Sumari del DOGV 7941, del 21-12-2016 (2016/10351)

RESOLUCIÓ de 16 de desembre de 2016, del president de CulturArts Generalitat, per a la concessió d'ajudes de foment de les arts escèniques per als sectors teatral i circense per al període de gener a desembre de 2016.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10655


Data del document
:   16-12-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 16 de desembre de 2016, del president de CulturArts Generalitat, per a la concessió d'ajudes de foment de les arts escèniques per als sectors teatral i circense per al període de gener a desembre de 2016. [2016/10799]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la resolució d'1 d'agost de 2016, del president de CulturArts Generalitat (DOCV 7843, 03.08.2016), de convocatòria de subvencions de foment de les arts escèniques per als sectors teatral i circense per al període de gener a desembre de 2016, i en atenció als següents  
  
  
Antecedents de fet  
Primer. Mitjançant la Resolució d'1 d'agost de 2016, del president de CulturArts Generalitat (DOCV 7843, 03.08.2016), es convocaren ajudes de foment de les arts escèniques per als sectors teatral i circense per al període de gener a desembre de 2016, tenint en consideració les bases reguladores aprovades mitjançant l'Ordre 33/2016, de 18 de juliol (DOCV 7832, 20.07.16), de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat per Decret 141/2014, de 5 de setembre, del Consell (DOCV 7355, 08.09.14), atribueix en l'article 2.2.l a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j, l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Tercer. De conformitat amb l'establit en l'apartat primer del resolc tercer de la convocatòria, el termini de presentació de sol·licituds era de 45 dies naturals, a comptar des de l'endemà de la publicació de la convocatòria, per la qual cosa va finalitzar el 17 de setembre de 2016, i s'han presentat cent vuitanta-cinc (185) sol·licituds per part de les diferents persones físiques i jurídiques interessades.  
Quart. En atenció al que es disposa en l'article 6, epígraf 3.1 de l'Ordre 33/2016, de 18 de juliol, de bases reguladores, la comissió tècnica avaluadora degudament constituïda i reunida en sessió els dies 25, 26 i 27 d'octubre i 2, 3, 9 i 14 de novembre, ha portat a efecte l'estudi de la documentació presentada i ha valorat les sol·licituds d'acord amb els criteris objectius d'atorgament continguts en l'article 3, epígraf 3.1 de les bases reguladores i desenvolupats en el resolc quart de la convocatòria i ha emès l'acta corresponent.  
La proposta motivada de resolució del director general de CulturArts Generalitat es formula després de la vista dels expedients i de l'acta i la proposta evacuada per la comissió tècnica avaluadora nomenada a aquest efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tenir aqueixa condició, no figurant, en el procediment, i no havent-se tingut en compte altres fets, al·legacions i proves que els adduïts per les persones interessades, i en atenció al que es disposa en l'article 6, epígrafs 6 i 7, de les bases reguladores.  
  
Fonaments de dret  
I. Conforme al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei; en la Llei 5/1983, de 30 de desembre, del Consell, i en el Decret 141/2014, de 5 de setembre, del Consell (DOCV 7355, 08.09.14), que modifica el Reglament d'organització i funcionament de CulturArts Generalitat, aprovat per Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
II. Per a la concessió i el pagament de les ajudes de foment de les arts escèniques per als sectors teatral i circense, cal estar al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el reglament de desenvolupament d'aquesta llei; així com en les bases reguladores aprovades mitjançant Ordre 33/2016, de 18 de juliol (DOCV 7832, 20.07.16), i en la resolució de convocatòria d'1 d'agost de 2016, del president de CulturArts Generalitat (DOCV 7843, 03.08.2016).  
III. Totes les sol·licituds d'ajuda formulades es presentaren dins del termini establit en l'apartat primer del resolc tercer de la convocatòria, i s'han tramitat els expedients incoats de conformitat amb el que es disposa en l'article 6 de les bases reguladores.  
Per tot açò, en virtut dels antecedents de fet i fonaments de dret que han quedat exposats, vistes l'acta i la proposta evacuada per la comissió tècnica avaluadora, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva, en atenció al que es disposa en l'article 6, epígrafs 6 i 7 de les bases reguladores, que eleva el director general de CulturArts Generalitat, resolc:  
  
  
Primer  
Concedir ajuda a les sol·licituds per als sectors teatral i circense per l'import, en conjunt, d'un milió vuit-cents noranta-nou mil nou-cents noranta-vuit euros (1.899.998 ?) que s'especifica, presentades per:  
  
  
L'import global màxim d'aquestes ajudes és d'un milió nou-cents mil euros (1.900.000 ?), que es financen amb càrrec a la línia de subvenció R953208362, Foment de les arts escèniques, entitat 00515, de la secció 09, del capítol IV del pressupost de CulturArts Generalitat per a 2016.  
  
Segon  
El pagament d'aquestes subvencions queda condicionat al compliment de les obligacions assenyalades en el resolc sisé i a la justificació, per part de la persona beneficiària d'acord amb l'indicat en la resolució resolc seté de la convocatòria, fins a la data de 31 de desembre de 2015 assenyalada en el mateix resolc. La falta de justificació en el termini indicat determinarà la pèrdua del dret al cobrament de la subvenció.  
  
Tercer  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Quart  
Denegar l'ajuda sol·licitada per als sectors teatral i circense pels motius que s'específica, de les presentades per:  
  
Cinqué  
Anul·lar el crèdit no disposat que puja a 2 - ja que no ha resultat necessari ateses les sol·licituds presentades, els pressuposts corresponents i les puntuacions obtingudes.  
  
Motius de denegació de les ajudes sol·licitades:  
A. No haver sigut inclosa la sol·licitud presentada per la persona o entitat interessada en la proposta elevada per la comissió tècnica avaluadora, al no haver obtingut la puntuació mínima de 50 punts exigida en l'article 3, epígraf 3.1 de les bases reguladores, d'acord amb els criteris de valoració de la convocatòria.  
B. No haver obtingut la sol·licitud presentada, en concurrència amb les altres sol·licituds, la puntuació suficient per a ser inclosa en la proposta de la comissió tècnica avaluadora per a obtenir una de les vuit ajudes convocades per a la creació de literatura escènica, de conformitat amb el previst en el resolc segon, epígraf 2, de la resolució de convocatòria.  
C. Renúncia a la sol·licitud presentada per l'interessat, de manera fefaent, dins del procés de concurrència competitiva.  
D. Queden exclosos de l'avaluació perquè incompleixen el resolc tercer de la convocatòria: «Les sol·licituds hauran d'emplenar-se segons el model de sol·licitud d'ajudes als sectors teatral i circense, que s'adjunta com a annex I, i especificaran la modalitat d'ajuda que se sol·licita i el seu import (apartat C del model de sol·licitud), que no podrà superar, en cap cas, la dotació unitària màxima establida per a cada modalitat en l'article 9 de l'Ordre de bases reguladores. No seran admeses aquelles sol·licituds l'import de les quals siga superior a les dotacions unitàries màximes establides en cada modalitat, per ser considerats aquests projectes inviables econòmicament».  
E. L'entitat sol·licitant no s'ajusta als requisits per a les ajudes a la producció d'un muntatge concret establits en l'article 2, epígraf 2.2.2, de l'Ordre de bases reguladores que assenyala: «Podran sol·licitar aquestes ajudes les empreses professionals que estiguen legalment constituïdes, exceptuant d'aquesta modalitat a les associacions i entitats sense ànim de lucre».  
F. L'entitat sol·licitant no s'ajusta als requisits per a les ajudes a la programació en sales d'exhibició establits en l'article 2, epígraf 2.2.4, de l'Ordre de bases reguladores que assenyala: «Solament podran sol·licitar aquestes ajudes les empreses privades gestores de sales d'exhibició escènica que realitzen l'activitat subvencionada en l'àmbit competencial de la Generalitat».  
G. L'entitat sol·licitant no s'ajusta a la finalitat, objecte i condicions de les ajudes ja que aquesta convocatòria és per al foment de les arts escèniques, segons el resolc primer de la convocatòria.  
H. L'entitat sol·licitant no ha completat la documentació requerida en termini, segons el que es disposa en el resolc tercer, epígraf 6.3, de la convocatòria que desenvolupa l'article 5.4 de l'Ordre de bases reguladores.  
  
De conformitat amb el que estableix la normativa de procediment administratiu comú, i en els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició, o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant de la presidència de CulturArts Generalitat, en qualitat d'òrgan competent per a concedir les ajudes, en el termini d'un mes a comptar a partir del següent al de la seua publicació.  
b) El recurs contenciós administratiu haurà de plantejar-se davant dels jutjats contenciosos administratius de la ciutat de València en el termini de dos mesos a comptar des de l'endemà de ser publicat.  
  
València, 16 de desembre de 2016.- El president Culturarts Generalitat: Vicent Marzà Ibáñez.